b'\n_START_ARTICLE_\nTriunghiul Bermudelor\n_START_SECTION_\nPrimele cit\xc4\x83ri \xc8\x99i originea denumirii\n_START_PARAGRAPH_\nCristofor Columb a men\xc8\x9bionat animale ciudate v\xc4\x83zute \xc3\xaen zona triunghiului Bermudelor. Acesta scrie c\xc4\x83 la un moment dat, el \xc8\x99i echipajul s\xc4\x83u au v\xc4\x83zut "lumini ciudate dans\xc3\xa2nd la orizont". \xc3\x8en alt\xc4\x83 ocazie au observat ceea ce a fost probabil un meteor c\xc4\x83z\xc3\xa2nd._NEWLINE_Prima men\xc8\x9biune documentat\xc4\x83 a dispari\xc8\x9biilor din zon\xc4\x83 a fost f\xc4\x83cut\xc4\x83 \xc3\xaen 1951 de c\xc4\x83tre E.V.W. Jones \xc3\xaentr-un comentariu despre pierderi recente de vase, scris pentru agen\xc8\x9bia de pres\xc4\x83 Associated Press. Articolul lui Jones se referea la zon\xc4\x83 sub numele "Triunghiul Diavolului" \xc8\x99i sublinia "dispari\xc8\x9biile misterioase" a unui num\xc4\x83r de vase, aparate de zbor \xc8\x99i mici ambarca\xc8\x9biuni din regiune. Acest nume fost din nou pomenit \xc3\xaen 1952 \xc3\xaentr-un articol din revista Fate  de George X. Sand, care descria mai multe "dispari\xc8\x9bii marine ciudate". \xc3\x8en 1964, Vincent Geddis s-a referit la zon\xc4\x83 ca "Mortalul triunghi al Bermudelor" ("The Deadly Bermuda Triangle") \xc3\xaentr-un articol din revista Argosy, dup\xc4\x83 care numele "Triunghiul Bermudelor" a devenit cunoscut._NEWLINE_Triunghiul Bermudelor (cunoscut \xc8\x99i sub numele de Triunghiul Diavolului) este o zon\xc4\x83 triunghiular\xc4\x83 din Oceanul Atlantic m\xc4\x83rginit\xc4\x83 la extremit\xc4\x83\xc8\x9bi de Miami, Bermuda \xc8\x99i Puerto Rico. Legenda spune c\xc4\x83 mul\xc8\x9bi oameni, ambarca\xc8\x9biuni \xc8\x99i avioane au disp\xc4\x83rut \xc3\xaen mod misterios \xc3\xaen aceast\xc4\x83 zon\xc4\x83. C\xc3\xa2\xc8\x9bi au disp\xc4\x83rut depinde \xc3\xaens\xc4\x83 de cine face localizarea \xc8\x99i num\xc4\x83rarea. Dimensiunea triunghiului variaz\xc4\x83 \xc3\xaentre 500 000 de mile p\xc4\x83trate p\xc3\xa2n\xc4\x83 la de trei ori mai mult \xc3\xaen func\xc8\x9bie de imagina\xc8\x9bia autorului. (Unii includ \xc8\x99i Insulele Azore, Golful Mexic \xc8\x99i Indiile de Vest \xc3\xaen triunghi.) Dup\xc4\x83 unii misterul ar data din timpul lui Columb. Chiar \xc8\x99i a\xc8\x99a, estim\xc4\x83rile variaz\xc4\x83 \xc3\xaentre 200 \xc8\x99i 1 000 de incidente \xc3\xaen ultimii 500 de ani. Howard Rosenberg sus\xc8\x9bine c\xc4\x83 \xc3\xaen 1973 Paza de Coast\xc4\x83 SUA a r\xc4\x83spuns la peste 8 000 de cereri de ajutor \xc3\xaen zon\xc4\x83 \xc8\x99i c\xc4\x83 peste 50 vase \xc8\x99i 20 avioane s-au scufundat \xc3\xaen Triunghiul Bermudelor \xc3\xaen ultimul secol._NEWLINE_Multe teorii au fost promulgate pentru a explica extraordinarul mister al dispari\xc8\x9biei acestor vase \xc8\x99i avioane. Extratere\xc8\x99trii malefici, cristale reziduale din Atlantida, oameni r\xc4\x83i cu aparate antigravita\xc8\x9bionale sau alte tehnologii ciudate, vortexuri c\xc4\x83tre o a patra dimensiune sunt ipotezele favorite ale scriitorilor de proz\xc4\x83 fantastic\xc4\x83. C\xc3\xa2mpuri magnetice ciudate \xc8\x99i flatulen\xc8\x9bele oceanice (gaz metan provenit de pe fundul oceanului) sunt explica\xc8\x9biile preferate de min\xc8\x9bile mai tehnice. Condi\xc8\x9bii meteorologice (furtuni, uragane, tsunami, cutremure, valuri mari, curen\xc8\x9bi, etc.), nenoroc, pira\xc8\x9bi, \xc3\xaenc\xc4\x83rc\xc4\x83turi explozive, navigatori incompeten\xc8\x9bi \xc8\x99i alte cauze umane \xc8\x99i naturale sunt explica\xc8\x9biile date de investigatorii mai sceptici._NEWLINE_Exist\xc4\x83 persoane sceptice care afirm\xc4\x83 c\xc4\x83 faptele nu confirm\xc4\x83 legenda, c\xc4\x83 nu exist\xc4\x83 un mister ce necesit\xc4\x83 rezolvare \xc8\x99i nimic nu trebuie explicat. Num\xc4\x83rul epavelor din zon\xc4\x83 nu este extraordinar de mare dac\xc4\x83 \xc8\x9binem cont de dimensiunile acesteia, loca\xc8\x9bia \xc8\x99i traficul din zon\xc4\x83. Multe dintre vasele \xc8\x99i avioanele care au fost identificate ca fiind disp\xc4\x83rute \xc3\xaen Triunghiul Bermudelor nu au fost acolo deloc. Investiga\xc8\x9biile nu au prezentat \xc3\xaenc\xc4\x83 dovezi \xc8\x99tiin\xc8\x9bifice ale existen\xc8\x9bei unui fenomen neobi\xc8\x99nuit implicat \xc3\xaen dispari\xc8\x9bii. Prin urmare orice explica\xc8\x9bie, inclusiv cele \xc8\x99tiin\xc8\x9bifice cum ar fi cele bazate pe eliberarea de gaz metan de pe fundul oceanului, anomalii magnetice, etc. nu sunt necesare. Adev\xc4\x83ratul mister este cum a devenit Triunghiul Bermudelor un mister._NEWLINE_Legenda modern\xc4\x83 a Triunghiului Bermudelor a ap\xc4\x83rut cur\xc3\xa2nd dup\xc4\x83 ce cinci avioane ale armatei au disp\xc4\x83rut \xc3\xaentr-o misiune de antrenament \xc3\xaen timpul unei furtuni puternice \xc3\xaen 1945 (aceasta furtuna defapt nu a existat). Cea mai logic\xc4\x83 explica\xc8\x9bie pentru aceast\xc4\x83 dispari\xc8\x9bie este aceea c\xc4\x83 compasul pilotului principal lt. Charles Taylor s-a defectat, defapt aceasta afirmatie nu este adevarat\xc4\x83 deoarece nu numai c\xc4\x83pitanul Taylor avea compasul defectat ci \xc8\x99i copilotul s\xc4\x83u, iar atunci c\xc3\xa2nd turnul de control i-a contactat amandoi au declarat ca busolele "au luat-o razna din bun senin". Avioanele de antrenament erau echipate cu instrumente de navigare care s\xc4\x83 func\xc8\x9bioneze bine. Grupul a fost dezorientat \xc8\x99i pur \xc8\x99i simplu a r\xc4\x83mas f\xc4\x83r\xc4\x83 combustibil, nici acest lucru nu ar fi posibil deoarece toate navele aveau combustibil suficient pentru un zbor de 1000 de mile. \xc3\x8ens\xc4\x83 ceva s-a \xc3\xaent\xc3\xa2mplat \xc3\xaens\xc4\x83 acest fenomen nu trebuie neap\xc4\x83rat clasat la capitolul "supranatural", dar poate sa fie clasat la capitolul misterelor nerezolvate. \xc3\x8ens\xc4\x83, chiar dac\xc4\x83 toate cele 5 avioane au fost defectate sau ar fi r\xc4\x83mas f\xc4\x83r\xc4\x83 combustibil, aceste 5 avioane erau toate de tip Avengers \xc8\x99i \xc3\xaen cazul ameriz\xc4\x83rilor for\xc8\x9bate, acestea erau capabile s\xc4\x83 pluteasc\xc4\x83 lin 90 de minute, iar echipajul era instruit s\xc4\x83 abandoneze avionul \xc3\xaen 60 de secunde \xc8\x99i plutele de salvare erau la \xc3\xaendem\xc3\xa2n\xc4\x83.\xc8\x98i totodat\xc4\x83 avionul de salvare trimis pe urmele lor a disp\xc4\x83rut \xc8\x99i el \xc3\xaentr-un mod la fel de neclar._NEWLINE_De-a lungul anilor au ap\xc4\x83rut zeci de articole, c\xc4\x83r\xc8\x9bi \xc8\x99i programe de televiziune promov\xc3\xa2nd misterul Triunghiului Bermudelor. \xc3\x8en urma studierii materialelor existente Larry Kushe a descoperit c\xc4\x83 pu\xc8\x9bini au realizat investiga\xc8\x9bii asupra misterului, mul\xc8\x9bi mul\xc8\x9bumindu-se doar s\xc4\x83 transmit\xc4\x83 mai departe specula\xc8\x9biile predecesorilor ca \xc8\x99i cum acestea ar fi fost adev\xc4\x83ruri incontestabile. Nimeni nu a ajutat mai mult la crearea acestui mit dec\xc3\xa2t Charles Berlitz care a scris un bestseller cu acest subiect \xc3\xaen 1974. Dup\xc4\x83 examinarea unui raport oficial de peste 400 pagini al Comisiei de Investiga\xc8\x9bii a Marinei referitor la dispari\xc8\x9bia avioanelor din 1945 Kushe a descoperit c\xc4\x83 Comisia nu era uimit\xc4\x83 deloc de incident \xc8\x99i nu a men\xc8\x9bionat presupusele transmisii radio citate de Berlitz \xc3\xaen cartea sa. Dup\xc4\x83 spusele lui Kushe, ce nu a fost gre\xc8\x99it interpretat de Berlitz a fost inventat. Kushe scrie: "Dac\xc4\x83 Berlitz afirma c\xc4\x83 un vapor era de culoare ro\xc8\x99ie \xc8\x99ansele ca acesta s\xc4\x83 fii fost de oricare alt\xc4\x83 culoare sunt aproape o certitudine." Berlitz \xc3\xaens\xc4\x83 nu a inventat numele, acesta i-a fost dat de Vincent Gaddis \xc3\xaen "Mortalul Triunghi al Bermudelor" ap\xc4\x83rut\xc4\x83 \xc3\xaen num\xc4\x83rul din februarie 1964 al revistei Argosy care era dedicat\xc4\x83 fic\xc8\x9biunii._NEWLINE_Pe scurt, misterul Triunghiului Bermudelor a devenit un mister pe baza mass media, care a transmis f\xc4\x83r\xc4\x83 a cerceta specula\xc8\x9biile conform c\xc4\x83rora ceva misterios se petrece \xc3\xaen Oceanul Atlantic._NEWLINE_\xc3\x8en decursul a mai mul\xc8\x9bi ani au disp\xc4\x83rut misterios \xc3\xaentr-o zon\xc4\x83 din oceanul Atlantic, p\xc3\xa2n\xc4\x83 \xc3\xaen Florida respectiv Miami p\xc3\xa2n\xc4\x83 la coasta nordic\xc4\x83 a insulei Porto Rico, de acolo urc\xc3\xa2nd p\xc3\xa2n\xc4\x83 \xc3\xaen insulele Bermude av\xc3\xa2nd astfel forma unui triunghi.'